                                                      ZAPISNIK

sa 26. sjednice Vijeća Gradske četvrti Gornji grad - Medveščak održane 16. srpnja 2019. u  prostorijama Područnog ureda Medveščak, Draškovićeva 15/I kat, dvorana 19.  
Početak sjednice: 19.00 sati
Nazočni članovi Vijeća:
1. Mirjana Džajo 
2. Marija Marinović 
3. Marija Gazzari
4. Miren Milović 
5. Mislav Herman
6. Nada Boban
7. Dejan Bosak 
8. Luka Bogdan
9. Tomislav Oreški
10. Vlasta Toth  
11. Neven Marković
12. Dijana Pečkaj Vuković

Ispričani članovi Vijeća:
· Neda Raukar Gamulin
· Tatjana Holjevac
· Tin Pažur

M.Džajo ističe kako se L.Bogdan ispričao da će malo zakasniti.
Nazočni djelatnici Gradskog ureda za mjesnu samoupravu:
1. Gordana Barač, voditeljica PO
2. Marko Butković, stručni referent
Sjednicu je sazvala i predsjedava joj predsjednica Vijeća Gradske četvrti Gornji grad – Medveščak Mirjana Džajo. Predsjednica Vijeća  konstatira da je na sjednici trenutno nazočno 11  članova Vijeća a kada stigne L.Bogdan biti će 12  te da Vijeće može donositi pravovaljane odluke i zaključke. 
M.Džajo otvara sjednicu te pozdravlja prisutne. Zapisnik s 25. sjednice Vijeća Gradske četvrti Gornji grad – Medveščak daje na verifikaciju te je uz jednu izmjenu prihvaćen sa 
10 glasova ZA i 1 SUZDRŽANIM.



Utvrđivanje Dnevnog reda 


M.Džajo  predlaže uz izmijenjenu 2. točku, umjesto davanja mišljenja na temelju članka 86. stavka 2. Statuta Grada Zagreba za Nacrt prijedloga Strategije demografskog razvoja Grada Zagreba za razdoblje 2019. – 2031. i Akcijskog plana provedbe mjera gradske demografske politike,  slijedeći 


DNEVNI RED    

1. Prijedlog zaključka o prijedlogu  izmjene Financijskog plana Gradske četvrti Gornji grad – Medveščak za 2019.
2. Sekcija kontrole brzine prometa
3. Pitanja, prijedlozi i obavijesti

 Dnevni red je prihvaćen za 8 glasova ZA i 3 glasa PROTIV

Ad.1. Prijedlog zaključka o prijedlogu  izmjene Financijskog plana Gradske četvrti Gornji grad – Medveščak za 2019.


M.Džajo otvara točku te ukratko objašnjava. Nakon kratke rasprave u kojoj su sudjelovali N.Boban, M.Džajo, sa 7 glasova ZA 2 PROTIV i 2 SUZDRŽANA glasa donesen je 


ZAKLJUČAK
o prijedlogu izmjene Financijskog plana Gradske četvrti Gornji grad – Medveščak
 za 2019. 


1. Vijeće je zaključilo kako je potrebno osigurati povećanje sredstava na poziciji:
4221 – UREDSKA OPREMA I NAMJEŠTAJ na iznos 280.000,00 kn i 
3237 – INTELEKTUALNE I OSOBNE USLUGE  na 117.000,00 kn. 

2. Povećanje sredstava za pozicije navedene u točki 1. ovog zaključka neka se osiguraju s pozicija 3232 – usluge tekućeg i investicijskog održavanja i 4214 – ostali građevinski objekti koji su sastavni dio PKA.

3. Ovaj će zaključak biti dostavljen Gradskom uredu za mjesnu samoupravu na daljnje postupanje. 


Ad.2. Sekcijska kontrola brzine

M.Džajo otvara točku i napominje kako su svi dobili na mail prijedlog D. Pečkaj te otvara raspravu. 
Rasprave nije bilo te je sa 10 glasova ZA i 1 PROTIV donesen 




ZAKLJUČAK
o postavljanju sustava sekcijske kontrole brzine 

1. Vijeće  podržava prijedlog vijećnice Diane Pečkaj Vuković  o postavljanju sustava sekcijske kontrole brzine  kao alternativa usporivačima brzine, koji bi se kao pilot projekt  mogao uvesti na područje Gradske četvrti Gornji grad – Medveščak. 

2. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet. 

Ad.3.  Pitanja, prijedlozi i obavijesti

M.Džajo obavještava vijećnike o odgovorima koje je kao predsjednica zaprimila od ZET-a u vezi promjene polazaka autobusa na liniji 204 i Gradskog ureda za prostorno uređenje o parkiranju autobusa u Vončininoj ulici. 
N.Boban poslala je upit za omogućavanje dežurstva u poslijepodnevnim satima za zaprimanje građana. 
M.Džajo odgovara kako je to hvale vrijedno i napominje kako su dežurstva utorkom i četvrtkom od 16-18 sati te napominje kako svatko od vijećnika je slobodan pridružiti se. Uz uvjet da se najavi dolazak građana i vijećnika.
N.Marković poslao je prijedlog za održavanje Dana otvorenih vrata Gradske četvrti Gornji grad – Medveščak.
M.Džajo obavještava vijećnike o upotrebi e-računa
N.Boban pita ima li povratna informacija vezana uz buku iz Gliptoteke
i za Mikleušićevu ulicu za stablo na ulici te izjavljuje da su se Weberove stube počele raditi.
N.Boban također pita što je sa dizalom za invalide u Domu mladih Ribnjak te moli da se to uvrsti u Plan.
M.Džajo obavještava vijećnike da se razgovarali sa direktorom Hrvatskih šuma vezano uz asfaltiranje autobusne stanice, pitanje od D. Pečkaj Vuković
N.Boban pita što se događa sa rekonstrukcijom OŠ K.Š.Gjalski,
M.Džajo odgovara da je ravnatelj dobio rješenje o početku radova međutim da je nastao problem gdje će se djeca preseliti za to vrijeme.
D.Bosak postavlja pitanje mogu li se ukloniti telefonske govornice sa splavnice te moli da se pošalje upit
M.Džajo odgovara da će se poslati upit.

Nema više pitanja te se predsjednica zahvaljuje i zatvara sjednicu.
Sjednica završena u 19.45

Zapisnik sastavio:
Marko Butković, stručni referent

Zagreb, 18. lipnja  2019.

